 Dokita Abimbola Bowale to gba ẹnu ileewosan naa sọrọ sọ diẹ lara nkan to yẹ lati mọ nipa ọkunrin naa fun BBC: Ẹni ọdun mẹrinlelogoji ni ọkunrin naa jẹ Gbogbo awọn ayẹwo bi ifunpa, ara gbigbona ati bẹẹbẹ lọ wa ni ipo to dara bayii Itọju ti wọn n fun n wọ ọ lara dara-dara O wa si orilẹ-ede Naijiria lati ṣe iṣẹ fun awọn ileeṣẹ kan ni Ọjọ keji to de Naijiria lo dubulẹ aisan, wọn si ṣayẹwo rẹ ni ileewosan ileeṣẹ naa Dokita to yẹ ẹ wo fura pe o ṣeese ko jẹ aarun Coronavirus lo ni nitori pe bi o ṣe ṣẹṣẹ de lati Italy, eyi lo si mu ki wọn o gbe lọ si ileewosan Mainland Hospital ni Yaba ni aarọ ana Nibẹ ni wọn si ti fidirẹmulẹ pe o ni i Kìí ṣe ìpínlẹ Eko nìkan ni ọkùnrin nàá dé, ó lọ sí Ogun nàá Ọmọ orilẹ-ede Italy to kọkọ gbe aarun Coronavirus wọ ipinlẹ Eko, lorilẹ-ede Naijiria tun lọ si ipinlẹ Ogun ni kete to de lati ilu Milan to jẹ olu ilu Italy ko to o di pe wọn fidirẹmulẹ pe o ni aarun naa. 